


	[bookmark: _GoBack]Európsky parlament
2019-2024
	[image: EP logo RGB_Mute]



<Commission>{LIBE}Výbor pre občianske slobody, spravodlivosť a vnútorné veci</Commission>

<RefProc>2021/0136</RefProc><RefTypeProc>(COD)</RefTypeProc>
<Date>{11/10/2022}11.10.2022</Date>
<TitreType>STANOVISKO</TitreType>
<CommissionResp>Výboru pre občianske slobody, spravodlivosť a vnútorné veci</CommissionResp>
<CommissionInt>pre Výbor pre priemysel, výskum a energetiku</CommissionInt>
<Titre>k návrhu nariadenia Európskeho parlamentu a Rady, ktorým sa mení nariadenie (EÚ) č. 910/2014, pokiaľ ide o stanovenie rámca pre európsku digitálnu identitu</Titre>
<DocRef>(COM(2021)0281 – C9‑0200/2021 – 2021/0136(COD))</DocRef>
Spravodajca výboru požiadaného o stanovisko: <Depute>Cristian Terheş</Depute>

PA_Legam


POZMEŇUJÚCE NÁVRHY
[bookmark: IntroA]Výbor pre občianske slobody, spravodlivosť a vnútorné veci vyzýva Výbor pre priemysel, výskum a energetiku, aby ako gestorský výbor vzal do úvahy tieto pozmeňujúce návrhy:
[bookmark: PasteOldAMStart][bookmark: PasteOldAMEnd]<RepeatBlock-Amend>
<Amend>Pozmeňujúci návrh		<NumAm>1</NumAm>

<DocAmend>Návrh nariadenia</DocAmend>
<Article>Odôvodnenie 6</Article>
	

	Text predložený Komisiou
	Pozmeňujúci návrh

	(6)	Na spracúvanie osobných údajov pri vykonávaní tohto nariadenia sa vzťahuje nariadenie (EÚ) 2016/67919. V tomto nariadení by sa preto mali stanoviť osobitné záruky, aby sa poskytovateľom prostriedkov elektronickej identifikácie a elektronického osvedčovania atribútov zabránilo spájať osobné údaje z iných služieb s osobnými údajmi týkajúcimi sa služieb, ktoré patria do rozsahu pôsobnosti tohto nariadenia.
	(6)	Fyzické alebo právnické osoby, ktoré vlastnia osobné identifikačné údaje, by sa mali považovať za subjekty digitálnej identity. Na spracúvanie osobných údajov pri vykonávaní tohto nariadenia sa vzťahujú nariadenia (EÚ) 2016/67919 a (EU) 2018/172519a a smernica 2002/58/ES19b. V tomto nariadení by sa preto mali stanoviť osobitné záruky, aby sa poskytovateľom prostriedkov elektronickej identifikácie a elektronického osvedčovania atribútov zabránilo spájať osobné údaje z iných služieb s osobnými údajmi týkajúcimi sa služieb, ktoré patria do rozsahu pôsobnosti tohto nariadenia. V tomto nariadení sa bližšie špecifikujú zásady obmedzenia účelu, minimalizácie údajov a ochrany údajov už v štádiu návrhu a štandardne pre konkrétne prípady použitia bez toho, aby bolo dotknuté nariadenie (EÚ) 2016/679.

	__________________
	__________________

	19 Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4.5.2016, s. 1).
	19 Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4.5.2016, s. 1).

	
	19a Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

	
	19b Smernica Európskeho parlamentu a Rady 2002/58/ES z 12. júla 2002, týkajúca sa spracovávania osobných údajov a ochrany súkromia v sektore elektronických komunikácií  (Ú. v. ES L 201, 31.7.2002, s. 37). 


</Amend>
<Amend>Pozmeňujúci návrh		<NumAm>2</NumAm>

<DocAmend>Návrh nariadenia</DocAmend>
<Article>Odôvodnenie 8</Article>
	

	Text predložený Komisiou
	Pozmeňujúci návrh

	(8)	S cieľom zabezpečiť dodržiavanie práva Únie alebo vnútroštátneho práva, ktoré je v súlade s právom Únie, by poskytovatelia služieb mali členským štátom oznámiť svoj zámer využívať európske peňaženky digitálnej identity. To členským štátom umožní chrániť používateľov pred podvodmi a zabrániť nezákonnému používaniu údajov o totožnosti a elektronických osvedčení atribútov, ako aj zabezpečiť, aby spracúvanie citlivých údajov, ako sú údaje o zdravotnom stave, mohli overovať spoliehajúce sa strany v súlade s právom Únie alebo vnútroštátnym právom.
	(8)	S cieľom zabezpečiť dodržiavanie práva Únie alebo vnútroštátneho práva by sa poskytovatelia služieb mali zaregistrovať v členských štátoch predtým, než budú môcť využívať európske peňaženky digitálnej identity. Fyzické alebo právnické osoby by mali mať možnosť podať sťažnosť týkajúcu sa používania európskych peňaženiek digitálnej identity spoliehajúcou sa stranou. To členským štátom umožní chrániť používateľov pred podvodmi a zabrániť nezákonnému používaniu údajov o totožnosti a elektronických osvedčení atribútov, ako aj zabezpečiť, aby spracúvanie citlivých údajov, ako sú údaje o zdravotnom stave, mohli overovať spoliehajúce sa strany v súlade s právom Únie alebo vnútroštátnym právom. Členské štáty by mali zabrániť nezákonnému používaniu údajov o totožnosti a zabezpečiť, aby spoliehajúce sa strany vyžadovali len údaje, ktoré sú nevyhnutne potrebné na poskytovanie služby.


</Amend>
<Amend>Pozmeňujúci návrh		<NumAm>3</NumAm>

<DocAmend>Návrh nariadenia</DocAmend>
<Article>Odôvodnenie 9</Article>
	

	Text predložený Komisiou
	Pozmeňujúci návrh

	(9)	Všetky európske peňaženky digitálnej identity by mali používateľom umožniť cezhraničnú elektronickú identifikáciu a autentifikáciu online aj offline na získanie prístupu k širokej škále verejných a súkromných služieb. Bez toho, aby boli dotknuté výhradné práva členských štátov, pokiaľ ide o identifikáciu ich štátnych príslušníkov a obyvateľov, peňaženky môžu slúžiť aj inštitucionálnym potrebám orgánov verejnej správy, medzinárodných organizácií a inštitúcií, orgánov, úradov a agentúr Únie. Používanie offline by bolo dôležité v mnohých odvetviach, a to aj v sektore zdravotníctva, kde sa služby často poskytujú prostredníctvom osobnej interakcie, a v prípade ereceptov by mala existovať možnosť využívať kódy QR alebo podobné technológie na overenie pravosti. S cieľom splniť bezpečnostné požiadavky podľa tohto nariadenia by európske peňaženky digitálnej identity, opierajúc sa o „vysokú“ úroveň zabezpečenia, mali využívať potenciál, ktorý ponúkajú riešenia odolné proti neoprávnenej manipulácii, ako sú napríklad bezpečné prvky. Európske peňaženky digitálnej identity by mali používateľom takisto umožniť vytvárať a používať kvalifikované elektronické podpisy a pečate akceptované v celej EÚ. Aby osoby a podniky v celej EÚ dosiahli výhody vyplývajúce zo zjednodušenia a zníženia nákladov, a to aj umožnením právomocí zastupovať a prostredníctvom elektronických mandátov, členské štáty by mali vydávať európske peňaženky digitálnej identity založené na spoločných normách s cieľom zabezpečiť plynulú interoperabilitu a vysokú úroveň bezpečnosti. Len príslušné orgány členských štátov môžu poskytnúť vysoký stupeň dôvery pri zisťovaní totožnosti osoby a poskytnúť tak záruku, že osoba, ktorá tvrdí, že má určitú totožnosť alebo si na určitú totožnosť uplatňuje nárok, je v skutočnosti osobou, ktorou tvrdí, že je. Je preto nevyhnutné, aby sa európske peňaženky digitálnej identity opierali o právnu identitu občanov, ďalších obyvateľov alebo právnických osôb. Dôvera v európske peňaženky digitálnej identity by sa posilnila tým, že vydávajúce strany by boli v súlade s nariadením (EÚ) 2016/679 povinné zaviesť primerané technické a organizačné opatrenia na zabezpečenie úrovne bezpečnosti zodpovedajúcej rizikám, ktoré vznikajú v súvislosti s právami a slobodami fyzických osôb.
	(9)	Všetky európske peňaženky digitálnej identity by mali používateľom umožniť cezhraničnú elektronickú identifikáciu a autentifikáciu online aj offline na získanie prístupu k širokej škále verejných a súkromných služieb. Bez toho, aby boli dotknuté výhradné práva členských štátov, pokiaľ ide o identifikáciu ich štátnych príslušníkov a obyvateľov, peňaženky môžu slúžiť aj inštitucionálnym potrebám orgánov verejnej správy, medzinárodných organizácií a inštitúcií, orgánov, úradov a agentúr Únie. Používanie offline by bolo dôležité v mnohých odvetviach, a to aj v sektore zdravotníctva, kde sa služby často poskytujú prostredníctvom osobnej interakcie, a v prípade ereceptov by mala existovať možnosť využívať kódy QR alebo podobné technológie na overenie pravosti. Používatelia by mali mať prístup k jednoduchému rozhraniu, ktoré by im umožnilo získať prehľad o ich súčasných a predchádzajúcich súhlasoch s poskytovaním osobných údajov alebo s elektronickým osvedčovaním atribútov. Mali by mať možnosť súhlas odvolať. S cieľom splniť bezpečnostné požiadavky a požiadavky v oblasti integrity podľa tohto nariadenia by európske peňaženky digitálnej identity, opierajúc sa o „vysokú“ úroveň zabezpečenia, mali využívať potenciál, ktorý ponúkajú technológie odolné proti neoprávnenej manipulácii, ako sú napríklad bezpečné prvky. Európske peňaženky digitálnej identity by mali používateľom takisto umožniť vytvárať a používať kvalifikované elektronické podpisy a pečate akceptované v celej Únii. Aby osoby a podniky v celej Únii dosiahli výhody vyplývajúce zo zjednodušenia a zníženia nákladov, a to aj umožnením právomocí zastupovať a prostredníctvom elektronických mandátov, členské štáty by mali vydávať európske peňaženky digitálnej identity založené na spoločných normách s cieľom zabezpečiť plynulú interoperabilitu a vysokú úroveň bezpečnosti. Len príslušné orgány členských štátov môžu poskytnúť vysoký stupeň dôvery pri zisťovaní totožnosti osoby a poskytnúť tak záruku, že osoba, ktorá tvrdí, že má určitú totožnosť alebo si na určitú totožnosť uplatňuje nárok, je v skutočnosti osobou, ktorou tvrdí, že je. Je preto nevyhnutné v určitých prípadoch používania, aby sa európske peňaženky digitálnej identity opierali o právnu identitu občanov, ďalších obyvateľov alebo právnických osôb. Dôvera v európske peňaženky digitálnej identity by sa posilnila tým, že vydávajúce strany by boli v súlade s nariadením (EÚ) 2016/679 povinné zaviesť primerané technické a organizačné opatrenia na zabezpečenie úrovne bezpečnosti zodpovedajúcej rizikám, ktoré vznikajú v súvislosti s právami a slobodami fyzických osôb.


</Amend>
<Amend>Pozmeňujúci návrh		<NumAm>4</NumAm>

<DocAmend>Návrh nariadenia</DocAmend>
<Article>Odôvodnenie 9a (nové)</Article>
	

	Text predložený Komisiou
	Pozmeňujúci návrh

	
	(9a)	S cieľom zabezpečiť úspešné využívanie európskej peňaženky digitálnej identity je nevyhnutné zabezpečiť dôveru v súvisiaci technický rámec a digitálny ekosystém. Vysoký stupeň transparentnosti môže prispieť k vytvoreniu dôvery tým, že používateľom umožní prijímať informované rozhodnutia o charakteristikách bezpečnosti a ochrany súkromia európskej peňaženky digitálnej identity, ako aj tým, že umožní verejnú kontrolu činností a aktérov zapojených do rámca. Preto by členské štáty mali zabezpečiť, aby relevantné informácie, ako sú nastavenia ochrany súkromia, technická architektúra, bezpečnostné rámce a miesto, kde sa osobné údaje spracúvajú, boli zahrnuté do súboru minimálnych informácií o európskej peňaženke digitálnej identity a aby boli sprístupnené verejnosti.


</Amend>
<Amend>Pozmeňujúci návrh		<NumAm>5</NumAm>

<DocAmend>Návrh nariadenia</DocAmend>
<Article>Odôvodnenie 9 b (nové)</Article>
	

	Text predložený Komisiou
	Pozmeňujúci návrh

	
	(9b)	Jedným z cieľov európskej peňaženky digitálnej identity by malo byť zlepšenie možností občanov rozhodovať o tom, aké údaje budú zdieľať, minimalizovať množstvo zdieľaných údajov pre služby, ktoré chcú využívať, a lepšie spravovať a kontrolovať zdieľané údaje.


</Amend>
<Amend>Pozmeňujúci návrh		<NumAm>6</NumAm>

<DocAmend>Návrh nariadenia</DocAmend>
<Article>Odôvodnenie 10</Article>
	

	Text predložený Komisiou
	Pozmeňujúci návrh

	(10)	S cieľom dosiahnuť vysokú úroveň bezpečnosti a dôveryhodnosti sa v tomto nariadení stanovujú požiadavky na európske peňaženky digitálnej identity. Súlad európskych peňaženiek digitálnej identity s týmito požiadavkami by mali certifikovať akreditované orgány verejného alebo súkromného sektora určené členskými štátmi. Využívaním systému certifikácie založeného na dostupnosti noriem spoločne dohodnutých s členskými štátmi by sa mala zabezpečiť vysoká úroveň dôvery a interoperability. Certifikácia by sa mala opierať najmä o príslušné európske systémy certifikácie kybernetickej bezpečnosti zriadené podľa nariadenia (EÚ) 2019/88120. Certifikácia týkajúca sa spracovania osobných údajov podľa nariadenia (ES) 2016/679, by takouto certifikáciou nemala byť dotknutá.
	(10)	S cieľom dosiahnuť vysokú úroveň bezpečnosti a dôveryhodnosti sa v tomto nariadení stanovujú požiadavky na európske peňaženky digitálnej identity. Súlad európskych peňaženiek digitálnej identity s týmito požiadavkami by mali certifikovať akreditované orgány verejného alebo súkromného sektora určené členskými štátmi. Využívaním systému certifikácie založeného na najnovších technológiách a normách spoločne dohodnutých s členskými štátmi by sa mala zabezpečiť vysoká úroveň dôvery, interoperability a ochrany údajov. Certifikácia by sa mala opierať najmä o príslušné európske systémy certifikácie kybernetickej bezpečnosti zriadené podľa nariadenia (EÚ) 2019/88120. Certifikácia týkajúca sa spracovania osobných údajov podľa nariadenia (ES) 2016/679, by takouto certifikáciou nemala byť dotknutá.

	__________________
	__________________

	20 Nariadenie Európskeho parlamentu a Rady (EÚ) 2019/881 zo 17. apríla 2019 o agentúre ENISA (Agentúra Európskej únie pre kybernetickú bezpečnosť) a o certifikácii kybernetickej bezpečnosti informačných a komunikačných technológií a o zrušení nariadenia (EÚ) č. 526/2013 (akt o kybernetickej bezpečnosti) (Ú. v. EÚ L 151, 7.6.2019, s. 15).
	20 Nariadenie Európskeho parlamentu a Rady (EÚ) 2019/881 zo 17. apríla 2019 o agentúre ENISA (Agentúra Európskej únie pre kybernetickú bezpečnosť) a o certifikácii kybernetickej bezpečnosti informačných a komunikačných technológií a o zrušení nariadenia (EÚ) č. 526/2013 (akt o kybernetickej bezpečnosti) (Ú. v. EÚ L 151, 7.6.2019, s. 15).


</Amend>
<Amend>Pozmeňujúci návrh		<NumAm>7</NumAm>

<DocAmend>Návrh nariadenia</DocAmend>
<Article>Odôvodnenie 11</Article>
	

	Text predložený Komisiou
	Pozmeňujúci návrh

	(11)	Európske peňaženky digitálnej identity by mali zabezpečiť najvyššiu úroveň bezpečnosti osobných údajov používaných na autentifikáciu bez ohľadu na to, či sa takéto údaje uchovávajú lokálne alebo na cloude, pričom sa zohľadnia rôzne úrovne rizika. Používanie biometrických údajov na autentifikáciu je jednou z metód identifikácie, ktorá poskytuje vysokú úroveň spoľahlivosti, najmä ak sa používa v kombinácii s inými zložkami autentifikácie. Keďže biometrické údaje predstavujú jedinečnú charakteristiku osoby, používanie biometrických údajov si vyžaduje organizačné a bezpečnostné opatrenia, ktoré sú primerané riziku, ktoré takéto spracúvanie môže znamenať pre práva a slobody fyzických osôb, a ktoré musia byť v súlade s nariadením 2016/679.
	(11)	Európske peňaženky digitálnej identity by mali zabezpečiť najvyššiu úroveň bezpečnosti osobných údajov používaných na autentifikáciu bez ohľadu na to, či sa takéto údaje uchovávajú lokálne, na cloude alebo na kombinácii oboch spôsobov, pričom sa zohľadnia rôzne úrovne rizika. Používanie biometrických údajov na autentifikáciu by nemalo byť podmienkou používania európskej peňaženky digitálnej identity, a to bez ohľadu na požiadavku silnej autentifikácie používateľa. Keďže biometrické údaje predstavujú jedinečnú charakteristiku osoby, používanie biometrických údajov sa obmedzuje na špecifické scenáre podľa nariadenia (EÚ) 2016/679 a vyžaduje si technické a organizačné bezpečnostné opatrenia, ktoré sú primerané riziku, ktoré takéto spracúvanie môže znamenať pre práva a slobody fyzických osôb, a ktoré musia byť v súlade s uvedeným nariadením. Možnosť uchovávať informácie z európskej peňaženky digitálnej identity na cloude by mala byť aktívna až po výslovnom súhlase používateľa. Členské štáty by mali umožniť, aby európska peňaženka digitálnej identity uchovávala kryptografický materiál a spracúvala transakcie na zariadení používateľa bez potreby cloudových služieb, pokiaľ používateľ výslovne nesúhlasí s ich uchovávaním na cloude. Ak sa európska peňaženka digitálnej identity poskytuje na zariadení používateľa, jej kryptografický materiál by mal byť uložený v zabezpečených prvkoch zariadenia.


</Amend>
<Amend>Pozmeňujúci návrh		<NumAm>8</NumAm>

<DocAmend>Návrh nariadenia</DocAmend>
<Article>Odôvodnenie 12</Article>
	

	Text predložený Komisiou
	Pozmeňujúci návrh

	(12)	S cieľom zabezpečiť, aby bol rámec európskej digitálnej identity otvorený inováciám, technologickému vývoju a aby bol nadčasový, členské štáty by sa mali nabádať k tomu, aby spoločne vytvárali sandboxy na testovanie inovačných riešení v kontrolovanom a bezpečnom prostredí, a to najmä so zámerom zlepšiť funkčnosť, ochranu osobných údajov, bezpečnosť a interoperabilitu riešení a získať vstupy pre budúce aktualizácie technických referencií a právnych požiadaviek. Toto prostredie by malo podporovať začlenenie európskych malých a stredných podnikov, startupov a individuálnych inovátorov a výskumných pracovníkov.
	(12)	S cieľom zabezpečiť, aby bol rámec európskej digitálnej identity otvorený inováciám, technologickému vývoju a aby bol nadčasový, členské štáty by sa mali nabádať k tomu, aby spoločne vytvárali sandboxy na testovanie inovačných riešení v kontrolovanom a bezpečnom prostredí, a to najmä so zámerom zlepšiť funkčnosť, ochranu osobných údajov, bezpečnosť a interoperabilitu riešení a získať vstupy pre budúce aktualizácie technických referencií a právnych požiadaviek. Toto prostredie by malo podporovať začlenenie európskych malých a stredných podnikov, startupov a individuálnych inovátorov a výskumných pracovníkov a zároveň zlepšiť dodržiavanie predpisov a zabrániť uvádzaniu riešení, ktoré porušujú  právne predpisy Únie o ochrane údajov a IT bezpečnosti, na trh.


</Amend>
<Amend>Pozmeňujúci návrh		<NumAm>9</NumAm>

<DocAmend>Návrh nariadenia</DocAmend>
<Article>Odôvodnenie 17</Article>
	

	Text predložený Komisiou
	Pozmeňujúci návrh

	(17)	Na priradenie používateľov z iného členského štátu k príslušnej právnej identite používajú poskytovatelia služieb údaje o totožnosti poskytnuté súborom osobných identifikačných údajov dostupných zo schém elektronickej identifikácie podľa nariadenia (EÚ) č. 910/2014. Napriek použitiu súboru údajov eIDAS si však zabezpečenie presného priradenia v mnohých prípadoch vyžaduje dodatočné informácie o používateľovi a osobitné jedinečné postupy identifikácie na vnútroštátnej úrovni. S cieľom ďalej podporovať použiteľnosť prostriedkov elektronickej identifikácie by sa v tomto nariadení malo od členských štátov vyžadovať prijatie osobitných opatrení, aby sa v procese elektronickej identifikácie zabezpečilo správne priradenie totožnosti. Na ten istý účel by sa týmto nariadením mal rozšíriť aj povinný minimálny súbor údajov a malo by sa vyžadovať používanie jedinečného a trvalého elektronického identifikátora v súlade s právom Únie v prípadoch, keď je potrebné jednoznačným a trvalým spôsobom právne identifikovať používateľa na jeho žiadosť.
	(17)	Na priradenie používateľov z iného členského štátu k príslušnej právnej identite používajú poskytovatelia služieb údaje o totožnosti poskytnuté súborom osobných identifikačných údajov dostupných zo schém elektronickej identifikácie podľa nariadenia (EÚ) č. 910/2014. Napriek použitiu súboru údajov eIDAS si však zabezpečenie presného priradenia v mnohých prípadoch vyžaduje dodatočné informácie o používateľovi a osobitné jedinečné postupy identifikácie na vnútroštátnej úrovni. S cieľom ďalej podporovať použiteľnosť prostriedkov elektronickej identifikácie by sa v tomto nariadení malo od členských štátov vyžadovať prijatie osobitných opatrení, aby sa v procese elektronickej identifikácie zabezpečilo správne priradenie totožnosti. Použitie osobných identifikačných údajov alebo kombinácie osobných identifikačných údajov vrátane používania jedinečných a trvalých identifikátorov vydaných členskými štátmi alebo vytvorených európskou peňaženkou digitálnej identity je nevyhnutné na zabezpečenie možnosti overiť totožnosť používateľa, najmä vo verejnom sektore, a ak to vyžadujú právne predpisy Únie alebo členských štátov. Právne predpisy členských štátov by mali mať možnosť vyžadovať používanie jedinečných a trvalých identifikátorov špecifických pre jednotlivé odvetvia alebo spoliehajúce sa strany. Európska peňaženka digitálnej identity by mala byť schopná uchovávať tieto identifikátory a zverejňovať ich na požiadanie používateľa.


</Amend>
<Amend>Pozmeňujúci návrh		<NumAm>10</NumAm>

<DocAmend>Návrh nariadenia</DocAmend>
<Article>Odôvodnenie 25</Article>
	

	Text predložený Komisiou
	Pozmeňujúci návrh

	(25)	Vo väčšine prípadov si občania a ďalší obyvatelia nemôžu cezhranične a digitálne vymieňať informácie týkajúce sa ich totožnosti, ako sú adresy, vek a odborná kvalifikácia, vodičské preukazy a iné povolenia a platobné údaje, bezpečným spôsobom a s vysokou úrovňou ochrany údajov.
	(25)	Na jednotnom trhu musia mať občania možnosť cezhraničnej výmeny informácií o svojej totožnosti. Vo väčšine prípadov si však občania a ďalšie osoby s riadnym pobytom nemôžu cezhranične a digitálne, a pritom bezpečne a s vysokou úrovňou ochrany údajov vymieňať oficiálne certifikované informácie týkajúce sa ich totožnosti, ako sú adresy, vek a odborná kvalifikácia, vodičské preukazy a iné povolenia a platobné údaje. To by mohlo viesť k menej bezpečnému a nedostatočne organizovanému prenosu týchto údajov.


</Amend>
<Amend>Pozmeňujúci návrh		<NumAm>11</NumAm>

<DocAmend>Návrh nariadenia</DocAmend>
<Article>Odôvodnenie 29</Article>
	

	Text predložený Komisiou
	Pozmeňujúci návrh

	(29)	Európska peňaženka digitálnej identity by mala technicky umožniť selektívne zverejňovanie atribútov spoliehajúcim sa stranám. Táto funkcia by sa mala stať základným prvkom štruktúry peňaženky, čím by sa posilnilo pohodlie a ochrana osobných údajov vrátane minimalizácie spracúvania osobných údajov.
	(29)	Európska peňaženka digitálnej identity by ako jeden zo svojich hlavných prvkov a výhod mala technicky umožniť bezpečné a používateľsky ústretové selektívne zverejňovanie atribútov spoliehajúcim sa stranám. Mala by tiež zabezpečiť, aby sa žiadne atribúty neposkytovali stranám, ktoré nie sú registrované ako prijímatelia týchto atribútov. Táto funkcia by sa mala stať základným prvkom štruktúry peňaženky, čím by sa posilnilo pohodlie a ochrana osobných údajov vrátane minimalizácie spracúvania osobných údajov, najmä špecificky navrhnutej a štandardnej ochrany súkromia. Mechanizmy validácie európskej peňaženky digitálnej identity, selektívneho zverejňovania a autentifikácie používateľov na účel prístupu k online službám chránia súkromie, a tak bránia sledovaniu používateľa a rešpektujú zásadu obmedzenia účelu, ktorá zahŕňa právo na pseudonymitu, aby sa zaistila nemožnosť prepojenia používateľa medzi rôznymi spoliehajúcimi sa stranami. Technická architektúra a implementácia európskej peňaženky digitálnej identity by mali byť v úplnom súlade s ustanoveniami nariadenia (EÚ) 2016/679. Decentralizovaná povaha peňaženky by okrem toho mala umožniť samopodpisovanie a zrušiteľnosť atribútov a identifikátorov.


</Amend>
<Amend>Pozmeňujúci návrh		<NumAm>12</NumAm>

<DocAmend>Návrh nariadenia</DocAmend>
<Article>Odôvodnenie 29a (nové)</Article>
	

	Text predložený Komisiou
	Pozmeňujúci návrh

	
	(29a)	Pokiaľ osobitné pravidlá Únie alebo vnútroštátne právo nevyžadujú, aby sa používatelia identifikovali, používanie služieb pod pseudonymom by malo byť povolené a členské štáty by ho nemali obmedzovať, napríklad uložením všeobecnej povinnosti poskytovateľom služieb obmedziť pseudonymné využívanie ich služieb.


</Amend>
<Amend>Pozmeňujúci návrh		<NumAm>13</NumAm>
<DocAmend>Návrh nariadenia</DocAmend>
<Article>Odôvodnenie 35</Article>
	

	Text predložený Komisiou
	Pozmeňujúci návrh

	(35)	Certifikácia kvalifikovaných poskytovateľov dôveryhodných služieb by mala poskytnúť právnu istotu pre prípady použitia, ktoré vychádzajú z elektronických registrov. Táto dôveryhodná služba pre elektronické registre a kvalifikované elektronické registre a certifikácia elektronických registrov ako kvalifikovaného poskytovateľa dôveryhodných služieb by mali byť dostupné bez ohľadu na potrebu prípadov použitia, v ktorých sa vyžaduje dodržanie práva Únie alebo vnútroštátneho práva v súlade s právom Únie. Prípady použitia, ktoré zahŕňajú spracúvanie osobných údajov, musia byť v súlade s nariadením (EÚ) 2016/679. Prípady používania kryptoaktív by mali byť zlučiteľné so všetkými platnými finančnými pravidlami, napríklad so smernicou o trhoch s finančnými nástrojmi23, smernicou o platobných službách24 a budúcim nariadením o trhoch s kryptoaktívami25.
	(35)	Certifikácia kvalifikovaných poskytovateľov dôveryhodných služieb by mala poskytnúť právnu istotu pre prípady použitia, ktoré vychádzajú z elektronických registrov. Táto dôveryhodná služba pre elektronické registre a kvalifikované elektronické registre a certifikácia elektronických registrov ako kvalifikovaného poskytovateľa dôveryhodných služieb by mali byť dostupné bez ohľadu na potrebu prípadov použitia, v ktorých sa vyžaduje dodržanie práva Únie alebo vnútroštátneho práva v súlade s právom Únie. Prípady použitia, ktoré zahŕňajú spracúvanie osobných údajov, musia byť v súlade s nariadením (EÚ) 2016/679. Prípady používania kryptoaktív by mali byť zlučiteľné so všetkými platnými finančnými pravidlami, napríklad so smernicou o trhoch s finančnými nástrojmi23, smernicou o platobných službách24, budúcim nariadením o trhoch s kryptoaktívami25 a nariadením o prevode finančných prostriedkov 25a.

	_________________
	_________________

	23 Smernica Európskeho parlamentu a Rady 2014/65/EÚ z 15. mája 2014 o trhoch s finančnými nástrojmi, ktorou sa mení smernica 2002/92/ES a smernica 2011/61/EÚ, text s významom pre EHP (Ú. v. EÚ L 173, 12.6.2014, s. 349 – 496).
	23 Smernica Európskeho parlamentu a Rady 2014/65/EÚ z 15. mája 2014 o trhoch s finančnými nástrojmi, ktorou sa mení smernica 2002/92/ES a smernica 2011/61/EÚ, text s významom pre EHP (Ú. v. EÚ L 173, 12.6.2014, s. 349 – 496).

	24 Smernica Európskeho parlamentu a Rady (EÚ) 2015/2366 z 25. novembra 2015 o platobných službách na vnútornom trhu, ktorou sa menia smernice 2002/65/ES, 2009/110/ES a 2013/36/EÚ a nariadenie (EÚ) č. 1093/2010 a ktorou sa zrušuje smernica 2007/64/ES (Ú. v. EÚ L 337, 23.12.2015, s. 35 – 127).
	24 Smernica Európskeho parlamentu a Rady (EÚ) 2015/2366 z 25. novembra 2015 o platobných službách na vnútornom trhu, ktorou sa menia smernice 2002/65/ES, 2009/110/ES a 2013/36/EÚ a nariadenie (EÚ) č. 1093/2010 a ktorou sa zrušuje smernica 2007/64/ES (Ú. v. EÚ L 337, 23.12.2015, s. 35 – 127).

	25 Návrh nariadenia Európskeho parlamentu a Rady o trhoch s kryptoaktívami a o zmene smernice (EÚ) 2019/1937, COM(2020) 593 final.
	25 Návrh nariadenia Európskeho parlamentu a Rady o trhoch s kryptoaktívami a o zmene smernice (EÚ) 2019/1937, COM(2020) 593 final.

	
	25a Návrh nariadenia Európskeho parlamentu a Rady o údajoch sprevádzajúcich prevody finančných prostriedkov a určitých kryptoaktív (prepracované znenie), 2021/0241(COD).


</Amend>
<Amend>Pozmeňujúci návrh		<NumAm>14</NumAm>

<DocAmend>Návrh nariadenia</DocAmend>
<Article>Článok 1 – odsek 1 – bod 3 – písmeno i</Article>
<DocAmend2>Nariadenie (EÚ) č. 910/2014</DocAmend2>
<Article2>Článok 3 – odsek 1 – bod 42</Article2>
	

	Text predložený Komisiou
	Pozmeňujúci návrh

	(42)	„európska peňaženka digitálnej identity“ je produkt a služba, ktoré používateľovi umožňujú uchovávať a spravovať údaje o totožnosti, potvrdenia a atribúty spojené s jeho totožnosťou, na požiadanie ich poskytovať spoliehajúcim sa stranám a používať ich na autentifikáciu online aj offline na účely služby v súlade s článkom 6a a vyhotovovať kvalifikované elektronické podpisy a pečate;
	(42)	„európska peňaženka digitálnej identity“ je prostriedok elektronickej identifikácie, ktorý používateľovi umožňuje zariadení, ktoré má pod kontrolou, uchovávať a spravovať údaje o totožnosti, výslovné potvrdenia súhlasu so zdieľaním osobných údajov, potvrdenia a atribúty spojené s jeho totožnosťou, na požiadanie ich selektívne poskytovať riadne registrovaným spoliehajúcim sa stranám a používať ich na autentifikáciu online aj offline na účely služby v súlade s článkom 6a; a vyhotovovať kvalifikované elektronické podpisy a pečate;


</Amend>
<Amend>Pozmeňujúci návrh		<NumAm>15</NumAm>

<DocAmend>Návrh nariadenia</DocAmend>
<Article>Článok 1 – odsek 1 – bod 3 – písmeno i</Article>
<DocAmend2>Nariadenie (EÚ) č. 910/2014</DocAmend2>
<Article2>Článok 3 – odsek 1 – bod 43</Article2>
	

	Text predložený Komisiou
	Pozmeňujúci návrh

	(43)	„atribút“ je prvok, charakteristika alebo vlastnosť fyzickej alebo právnickej osoby alebo subjektu, v elektronickej forme;
	(43)	„atribút“ je elektronická forma prvku, charakteristiky alebo vlastnosti fyzickej alebo právnickej osoby alebo subjektu, v elektronickej forme;


</Amend>
<Amend>Pozmeňujúci návrh		<NumAm>16</NumAm>

<DocAmend>Návrh nariadenia</DocAmend>
<Article>Článok 1 – odsek 1 – bod 3 – písmeno i</Article>
<DocAmend2>Nariadenie (EÚ) č. 910/2014</DocAmend2>
<Article2>Článok 3 – odsek 1 – bod 55</Article2>
	

	Text predložený Komisiou
	Pozmeňujúci návrh

	(55)	„jedinečná identifikácia“ je proces, pri ktorom sa osobné identifikačné údaje alebo osobné identifikačné prostriedky priradia k existujúcemu kontu patriacemu tej istej osobe alebo sa s ním prepoja.“
	(55)	„priraďovanie totožnosti“ je proces, pri ktorom sa osobné identifikačné údaje alebo osobné identifikačné prostriedky priradia k existujúcemu kontu patriacemu tej istej osobe alebo sa s ním prepoja.“


</Amend>
<Amend>Pozmeňujúci návrh		<NumAm>17</NumAm>

<DocAmend>Návrh nariadenia</DocAmend>
<Article>Článok 1 – odsek 1 – bod 4</Article>
<DocAmend2>Nariadenie (EÚ) č. 910/2014</DocAmend2>
<Article2>Článok 5 – nadpis</Article2>
	

	Text predložený Komisiou
	Pozmeňujúci návrh

	Pseudonymy v elektronickej transakcii
	Ochrana osobných údajov a pseudonymy v elektronických transakciách.


</Amend>
<Amend>Pozmeňujúci návrh		<NumAm>18</NumAm>

<DocAmend>Návrh nariadenia</DocAmend>
<Article>Článok 1 – odsek 1 – bod 4</Article>
<DocAmend2>Nariadenie (EÚ) č. 910/2014</DocAmend2>
<Article2>Článok 5 – odsek 1</Article2>
	

	Text predložený Komisiou
	Pozmeňujúci návrh

	Bez toho, aby bol dotknutý právny účinok pseudonymov podľa vnútroštátneho práva, nie je ich používanie pri elektronických transakciách zakázané.“
	1.	Osobné údaje sa spracúvajú v súlade s nariadeniami (EÚ) 2016/679 a (EÚ) 2018/1725 a prípadne so smernicou 2002/58/ES vykonávaním zásad minimalizácie údajov, obmedzenia účelu a špecificky navrhnutej a štandardnej ochrany údajov, najmä pokiaľ ide o technické opatrenia na vykonávanie tohto nariadenia a rámec interoperability v súlade s jeho článkom 12.

	
	2. 	Bez toho, aby bol dotknutý právny účinok pseudonymov podľa vnútroštátneho práva, je ich používanie pri elektronických transakciách povolené. Používanie pseudonymov, ktoré si používateľ slobodne zvolí, by malo byť vždy možnosťou namiesto jedinečného identifikátora, ak sa identifikácia používateľa nevyžaduje podľa práva Únie alebo vnútroštátneho práva.

	
	3. 	Spoliehajúce sa strany vynaložia primerané úsilie, aby umožnili využívanie svojich služieb bez elektronickej identifikácie alebo autentifikácie.


</Amend>
<Amend>Pozmeňujúci návrh		<NumAm>19</NumAm>
<DocAmend>Návrh nariadenia</DocAmend>
<Article>Článok 1 – odsek 1 – bod 7</Article>
<DocAmend2>Nariadenie (EÚ) č. 910/2014</DocAmend2>
<Article2>Článok 6a – odsek 3 – písmeno b a (nové)</Article2>
	

	Text predložený Komisiou
	Pozmeňujúci návrh

	
	ba)	prijať informované rozhodnutie o výmene osobných informácií so spoliehajúcimi sa stranami. To zahŕňa identifikáciu spoliehajúcej sa strany, možnosť úplného alebo čiastočného zamietnutia žiadostí o informácie od spoliehajúcich sa strán, úplnú históriu transakcií.



</Amend>
<Amend>Pozmeňujúci návrh		<NumAm>20</NumAm>

<DocAmend>Návrh nariadenia</DocAmend>
<Article>Článok 1 – odsek 1 – bod 7</Article>
<DocAmend2>Nariadenie (EÚ) č. 910/2014</DocAmend2>
<Article2>Článok 6a – odsek 4 – písmeno a – bod 2</Article2>
	

	Text predložený Komisiou
	Pozmeňujúci návrh

	(2)	pre spoliehajúce sa strany, aby mohli požadovať a validovať osobné identifikačné údaje a elektronické osvedčenia atribútov;
	(2)	pre spoliehajúce sa strany, aby mohli požadovať a validovať osobné identifikačné údaje a elektronické osvedčenia atribútov v súlade s nariadením (EÚ) 2016/679;


</Amend>
<Amend>Pozmeňujúci návrh		<NumAm>21</NumAm>

<DocAmend>Návrh nariadenia</DocAmend>
<Article>Článok 1 – odsek 1 – bod 7</Article>
<DocAmend2>Nariadenie (EÚ) č. 910/2014</DocAmend2>
<Article2>Článok 6a – odsek 4 – písmeno a – bod 2 a (nový)</Article2>
	

	Text predložený Komisiou
	Pozmeňujúci návrh

	
	2a)	pre spoliehajúce sa strany, aby boli riadne zaregistrované vo verejne dostupnom zozname a aby ich žiadosti o informácie boli viditeľné v tomto verejne dostupnom zozname;



</Amend>
<Amend>Pozmeňujúci návrh		<NumAm>22</NumAm>

<DocAmend>Návrh nariadenia</DocAmend>
<Article>Článok 1 – odsek 1 – bod 7</Article>
<DocAmend2>Nariadenie (EÚ) č. 910/2014</DocAmend2>
<Article2>Článok 6a – odsek 4 – písmeno a – bod 3</Article2>
	

	Text predložený Komisiou
	Pozmeňujúci návrh

	(3)	na predkladanie osobných identifikačných údajov, elektronických osvedčení atribútov alebo iných údajov, ako sú napríklad potvrdenia, v lokálnom režime, v ktorom si peňaženka nevyžaduje prístup k internetu, spoliehajúcim sa stranám;
	(3)	na predkladanie osobných identifikačných údajov, ako sú prihlasovacie údaje, elektronické osvedčenie atribútov alebo iné údaje, v súlade s nariadením (EÚ) 2016/679, spoliehajúcim sa stranám v lokálnom režime, v ktorom si peňaženka nevyžaduje prístup k internetu, a pre používateľa, aby sa mohol informovane rozhodnúť o zdieľaní osobných informácií so spoliehajúcimi sa stranami, pričom treba zabezpečiť možnosť selektívneho zverejnenia, vrátane úplného alebo čiastočného zamietnutia žiadostí o informácie od spoliehajúcich sa strán, úplnej histórie transakcií, možnosti odvolať predchádzajúci súhlas so žiadosťami o informácie a informácie o výkone práv ako dotknutej osoby;


</Amend>
<Amend>Pozmeňujúci návrh		<NumAm>23</NumAm>

<DocAmend>Návrh nariadenia</DocAmend>
<Article>Článok 1 – odsek 1 – bod 7</Article>
<DocAmend2>Nariadenie (EÚ) č. 910/2014</DocAmend2>
<Article2>Článok 6a – odsek 4 – písmeno b</Article2>
	

	Text predložený Komisiou
	Pozmeňujúci návrh

	b)	zabezpečujú, aby poskytovatelia dôveryhodných služieb kvalifikovaných osvedčení atribútov nemohli dostávať žiadne informácie o používaní týchto atribútov;
	b)	zabezpečujú, aby poskytovateľom kvalifikovaných a nekvalifikovaných elektronických osvedčení atribútov bolo technologicky znemožnené dostávať akékoľvek informácie o používaní týchto atribútov;


</Amend>
<Amend>Pozmeňujúci návrh		<NumAm>24</NumAm>

<DocAmend>Návrh nariadenia</DocAmend>
<Article>Článok 1 – odsek 1 – bod 7</Article>
<DocAmend2>Nariadenie (EÚ) č. 910/2014</DocAmend2>
<Article2>Článok 6a – odsek 4 – písmeno e</Article2>
	

	Text predložený Komisiou
	Pozmeňujúci návrh

	e)	zabezpečiť, aby osobné identifikačné údaje uvedené v článku 12 ods. 4 písm. d) jednoznačne a trvalo reprezentovali fyzickú alebo právnickú osobu, s ktorou sa spájajú.
	e)	zabezpečujú, aby osobné identifikačné údaje uvedené v článku 12 ods. 4 písm. d) jednoznačne reprezentovali fyzickú alebo právnickú osobu a aby odkaz na tieto údaje bol odlišný pre rôzne spoliehajúce sa strany, ak to vyžadujú právne predpisy;


</Amend>
<Amend>Pozmeňujúci návrh		<NumAm>25</NumAm>

<DocAmend>Návrh nariadenia</DocAmend>
<Article>Článok 1 – odsek 1 – bod 7</Article>
<DocAmend2>Nariadenie (EÚ) č. 910/2014</DocAmend2>
<Article2>Článok 6a – odsek 4 – písmeno e a (nové)</Article2>
	

	Text predložený Komisiou
	Pozmeňujúci návrh

	
	ea)	umožňujú používateľovi prístup k zoznamu opatrení, transakcií alebo použití elektronických osvedčení atribútov alebo osobných identifikačných údajov, ktoré používateľ schválil, v čitateľnom formáte;


</Amend>
<Amend>Pozmeňujúci návrh		<NumAm>26</NumAm>

<DocAmend>Návrh nariadenia</DocAmend>
<Article>Článok 1 – odsek 1 – bod 7</Article>
<DocAmend2>Nariadenie (EÚ) č. 910/2014</DocAmend2>
<Article2>Článok 6a – odsek 4 – písmeno e b (nové)</Article2>
	

	Text predložený Komisiou
	Pozmeňujúci návrh

	
	eb)	umožňujú používateľovi presunúť údaje európskej peňaženky digitálnej identity a zablokovať prístup k nim v prípade narušenia bezpečnosti, a tak umožniť pozastavenie, zrušenie alebo odňatie údajov.


</Amend>
<Amend>Pozmeňujúci návrh		<NumAm>27</NumAm>

<DocAmend>Návrh nariadenia</DocAmend>
<Article>Článok 1 – odsek 1 – bod 7</Article>
<DocAmend2>Nariadenie (EÚ) č. 910/2014</DocAmend2>
<Article2>Článok 6a – odsek 4a (nový)</Article2>
	

	Text predložený Komisiou
	Pozmeňujúci návrh

	
	4a.	Ak existuje reťazec spoliehajúcich sa strán, sprostredkovatelia nesmú získať informácie o obsahu transakcie.


</Amend>
<Amend>Pozmeňujúci návrh		<NumAm>28</NumAm>

<DocAmend>Návrh nariadenia</DocAmend>
<Article>Článok 1 – odsek 1 – bod 7</Article>
<DocAmend2>Nariadenie (EÚ) č. 910/2014</DocAmend2>
<Article2>Článok 6a – odsek 7</Article2>
	

	Text predložený Komisiou
	Pozmeňujúci návrh

	7.	Používateľ musí mať európsku peňaženku digitálnej identity plne pod kontrolou. Vydavateľ európskej peňaženky digitálnej identity nesmie zhromažďovať informácie o používaní peňaženky, ktoré nie sú potrebné na poskytovanie služieb peňaženky, ani spájať osobné identifikačné údaje a akékoľvek iné osobné údaje uložené alebo týkajúce sa používania európskej peňaženky digitálnej identity s osobnými údajmi z akýchkoľvek iných služieb ponúkaných týmto vydavateľom alebo zo služieb tretích strán, ktoré nie sú potrebné na poskytovanie služieb peňaženky, pokiaľ o to používateľ výslovne nepožiadal. Osobné údaje týkajúce sa poskytovania európskych peňaženiek digitálnej identity sa uchovávajú fyzicky a logicky oddelene od všetkých ostatných uchovávaných údajov. Ak je európska peňaženka digitálnej identity poskytovaná súkromnými subjektmi v súlade s odsekom 2 písm. b) a c), ustanovenia článku 45f ods. 4 sa uplatňujú mutatis mutandis.
	7.	Technický rámec pre európsku peňaženku digitálnej identity sa riadi týmito zásadami:

	
	a) 	Používateľ musí mať európsku peňaženku digitálnej identity a používateľské údaje, vrátane samocertifikácie, plne pod kontrolou.

	
	b) 	Európska peňaženka digitálnej identity používa na architektúru identity decentralizované prvky.

	
	c) 	Súbor prostriedkov elektronickej identifikácie, atribútov a certifikátov obsiahnutých v európskej peňaženke digitálnej identity sa uchováva bezpečne a výlučne na zariadeniach kontrolovaných používateľom, pokiaľ používateľ slobodne nesúhlasí s ich uložením na zariadeniach tretích strán alebo s využitím cloudového riešenia.

	
	d) 	Európska peňaženka digitálnej identity poskytuje kryptograficky overiteľné certifikáty.

	
	e) 	Európska peňaženka digitálnej identity umožňuje bezpečné prepojenie medzi používateľom a spoliehajúcimi sa stranami.

	
	f) 	Technická architektúra európskej peňaženky digitálnej identity bráni vydavateľovi európskej peňaženky digitálnej identity, členskému štátu alebo akýmkoľvek iným stranám zhromažďovať alebo získavať prostriedky elektronickej identifikácie, atribúty, elektronické dokumenty obsiahnuté v európskej peňaženke digitálnej identity a informácie o používaní peňaženky používateľom s výnimkou prípadov, keď o to požiada používateľ zariadenia, ktoré má pod kontrolou. Výmena informácií prostredníctvom európskej peňaženky digitálnej identity nesmie poskytovateľom elektronických osvedčení atribútov umožňovať sledovať, prepojiť, korelovať alebo inak získať poznatky o transakciách alebo správaní používateľa.

	
	g) 	Jedinečné a trvalé identifikátory nesmú byť prístupné spoliehajúcim sa stranám okrem prípadov, keď identifikáciu používateľa vyžadujú právne predpisy Únie alebo členských štátov.

	
	h) 	Členské štáty zabezpečia, aby boli príslušné informácie o európskej peňaženke digitálnej identity verejne dostupné.

	
	i) 	Osobné údaje týkajúce sa poskytovania európskych peňaženiek digitálnej identity sa uchovávajú fyzicky a logicky oddelene od všetkých ostatných uchovávaných údajov.

	
	j) 	Ak je európska peňaženka digitálnej identity poskytovaná súkromnými subjektmi v súlade s odsekom 1 písm. b) a c), ustanovenia článku 45f ods. 4 sa uplatňujú mutatis mutandis.

	
	k)	Ak si atestácia atribútov nevyžaduje identifikáciu používateľa, vykoná sa atestácia s nulovými znalosťami.

	
	l) 	Vydavateľ európskej peňaženky digitálnej identity je prevádzkovateľom na účely nariadenia (EÚ) 2016/679, pokiaľ ide o spracúvanie osobných údajov v európskej peňaženke digitálnej identity.

	
	m) 	Európska peňaženka digitálnej identity poskytuje mechanizmus na podávanie sťažností s cieľom umožniť používateľom priamo informovať orgán dohľadu podľa tohto nariadenia a orgány dohľadu zriadené podľa nariadenia (EÚ) 2016/679, ak spoliehajúca sa strana požaduje neprimerané množstvo údajov, ktoré nie je v súlade s registrovaným zamýšľaným použitím uvedených údajov.


</Amend>
<Amend>Pozmeňujúci návrh		<NumAm>29</NumAm>

<DocAmend>Návrh nariadenia</DocAmend>
<Article>Článok 1 – odsek 1 – bod 7</Article>
<DocAmend2>Nariadenie (EÚ) č. 910/2014</DocAmend2>
<Article2>Článok 6a – odsek 7a (nový)</Article2>
	

	Text predložený Komisiou
	Pozmeňujúci návrh

	
	7a.	Prístup fyzických osôb k verejným a súkromným službám, online platformám v zmysle nariadenia (EÚ) XXX/XXX [akt o digitálnych službách] alebo na trh práce nie je podmienený používaním európskej peňaženky digitálnej identity.

	
	Používanie európskych peňaženiek digitálnej identity je dobrovoľné, poskytuje sa bezplatne a nie je dôvodom na akýkoľvek druh diskriminácie.

	
	Fyzické osoby nesmú byť znevýhodnené, ak nepoužívajú európsku peňaženku digitálnej identity.


</Amend>
<Amend>Pozmeňujúci návrh		<NumAm>30</NumAm>

<DocAmend>Návrh nariadenia</DocAmend>
<Article>Článok 1 – odsek 1 – bod 12</Article>
<DocAmend2>Nariadenie (EÚ) č. 910/2014</DocAmend2>
<Article2>Článok 11a – nadpis</Article2>
	

	Text predložený Komisiou
	Pozmeňujúci návrh

	Jedinečná identifikácia
	Priraďovanie totožnosti


</Amend>
<Amend>Pozmeňujúci návrh		<NumAm>31</NumAm>

<DocAmend>Návrh nariadenia</DocAmend>
<Article>Článok 1 – odsek 1 – bod 12</Article>
<DocAmend2>Nariadenie (EÚ) č. 910/2014</DocAmend2>
<Article2>Článok 11a – odsek 1</Article2>
	

	Text predložený Komisiou
	Pozmeňujúci návrh

	1.	Ak sa na autentifikáciu používajú oznámené prostriedky elektronickej identifikácie a európske peňaženky digitálnej identity, členské štáty musia zabezpečiť jedinečnú identifikáciu.
	1.	Ak sa na elektronickú identifikáciu používajú oznámené prostriedky elektronickej identifikácie a európske peňaženky digitálnej identity, členské štáty musia zabezpečiť priradenie totožnosti.


</Amend>
<Amend>Pozmeňujúci návrh		<NumAm>32</NumAm>

<DocAmend>Návrh nariadenia</DocAmend>
<Article>Článok 1 – odsek 1 – bod 12</Article>
<DocAmend2>Nariadenie (EÚ) č. 910/2014</DocAmend2>
<Article2>Článok 11a – odsek 2</Article2>
	

	Text predložený Komisiou
	Pozmeňujúci návrh

	2.	Členské štáty na účely tohto nariadenia musia do minimálneho súboru osobných identifikačných údajov uvedených v článku 12 ods. 4 písm. d) zahrnúť jedinečný a trvalý identifikátor v súlade s právom Únie na identifikáciu používateľa na jeho žiadosť v tých prípadoch, keď sa identifikácia používateľa vyžaduje podľa právnych predpisov.
	2.	S cieľom identifikovať používateľa na jeho žiadosť v prípadoch, keď sa identifikácia používateľa vyžaduje podľa právnych predpisov, sa poskytnú jedinečné a trvalé identifikátory vydané členskými štátmi alebo vytvorené európskymi peňaženkami digitálnej identity spolu s minimálnym súborom osobných identifikačných údajov podľa článku 12 ods. 4 písm. d). Členské štáty môžu vyžadovať, aby jedinečné a trvalé identifikátory boli špecifické pre jednotlivé odvetvia alebo spoliehajúce sa strany, pokiaľ jedinečne identifikujú používateľa v celej Únii.


</Amend>
<Amend>Pozmeňujúci návrh		<NumAm>33</NumAm>

<DocAmend>Návrh nariadenia</DocAmend>
<Article>Článok 1 – odsek 1 – bod 13 – písmeno b</Article>
<DocAmend2>Nariadenie (EÚ) č. 910/2014</DocAmend2>
<Article2>Článok 12 – odsek 4 – písmeno d</Article2>
	

	Text predložený Komisiou
	Pozmeňujúci návrh

	d)	odkaz na minimálny súbor osobných identifikačných údajov potrebných na jedinečnú a trvalú reprezentáciu fyzickej alebo právnickej osoby;;
	d)	odkaz na súbor osobných identifikačných údajov potrebných na jedinečnú reprezentáciu fyzickej alebo právnickej osoby, ktoré sú dostupné v schémach elektronickej identifikácie;


</Amend>
<Amend>Pozmeňujúci návrh		<NumAm>34</NumAm>

<DocAmend>Návrh nariadenia</DocAmend>
<Article>Článok 1 – odsek 1 – bod 20 – písmeno a – bod 2</Article>
<DocAmend2>Nariadenie (EÚ) č. 910/2014</DocAmend2>
<Article2>Článok 17– odsek 4 – písmeno f</Article2>
	

	Text predložený Komisiou
	Pozmeňujúci návrh

	f)	spolupracovať s orgánmi dohľadu zriadenými podľa nariadenia (EÚ) 2016/679, najmä ich bez zbytočného odkladu informovať o výsledkoch auditov kvalifikovaných poskytovateľov dôveryhodných služieb, ak boli porušené pravidlá ochrany osobných údajov, a o narušeniach bezpečnosti, ktoré predstavujú narušenie ochrany osobných údajov;;
	f)	spolupracovať s orgánmi dohľadu zriadenými podľa nariadenia (EÚ) 2016/679, najmä ich bez zbytočného odkladu informovať o výsledkoch auditov kvalifikovaných poskytovateľov dôveryhodných služieb, ak existujú dôkazy o tom, že boli porušené pravidlá ochrany osobných údajov, a o narušeniach bezpečnosti, ktoré pravdepodobne predstavujú narušenie ochrany osobných údajov, alebo o podozreniach takýchto porušení, ktoré zistil pri výkone svojich úloh bez toho, aby bolo dotknuté nariadenie (EÚ) 2016/679.


</Amend>
<Amend>Pozmeňujúci návrh		<NumAm>35</NumAm>

<DocAmend>Návrh nariadenia</DocAmend>
<Article>Článok 1 – odsek 1 – bod 22 – písmeno b</Article>
<DocAmend2>Nariadenie (EÚ) č. 910/2014</DocAmend2>
<Article2>Článok 20 – odsek 2</Article2>
	

	Text predložený Komisiou
	Pozmeňujúci návrh

	„Ak sa zdá, že boli porušené predpisy týkajúce sa ochrany osobných údajov, orgán dohľadu informuje o výsledkoch svojho auditu orgány dohľadu podľa nariadenia (EÚ) 2016/679.“;
	Bez ohľadu na akékoľvek ďalšie povinnosti prevádzkovateľov alebo sprostredkovateľov vyplývajúce z nariadenia 2016/679, ak existuje akýkoľvek dôvod domnievať sa, že mohli byť porušené pravidlá ochrany údajov, orgán dohľadu informuje o výsledkoch svojho auditu orgány dohľadu podľa nariadenia (EÚ) 2016/679, vydavateľa a prevádzkovateľa európskej peňaženky digitálnej identity bez zbytočného odkladu a výsledky svojich auditov poskytne hneď, ako sú k dispozícii;


</Amend>




</RepeatBlock-Amend>

